***Приложение 3***

**КРИТЕРИИ И МЕТОДИКА ЗА ОЦЕНКА**

Програма „Научни изследвания, иновации и дигитализация за интелигентна трансформация“ 2021-2027

Процедура за директно предоставяне на безвъзмездна финансова помощ на конкретни бенефициенти   
BG16RFPR002-1.020 „Допълващо финансиране на одобрени от Европейската комисия проекти по програма „Цифрова Европа“

Приоритет 1 „Устойчиво развитие на българската научно-изследователска и иновационна екосистема“, Приоритетно направление 4 „Синергия с програми „Хоризонт Европа“ и „Цифрова Европа“

Проектите, които ще бъдат разглеждани по настоящата процедура за директно предоставяне, следва да са преминали процеса на оценка от страна на Генерална дирекция „Комуникационни мрежи, съдържание и технологии“ (DG CONNECT) на Европейската комисия (ЕК) по конкурсна сесия по Програма „Цифрова Европа“ (ПЦЕ). В рамките на оценката по процедурата на ЕК, всички предложения първо преминават оценка и проверка дали отговарят на формалните изисквания на конкурса за допустимост. Като втори етап, от ЕК се извършва оценка по същество на проектите, в т.ч. оценка на финансовия, оперативния и административния капацитет на кандидатите, оценка на съответствието с приоритетните сектори на ПЦЕ, качеството на предложените решения и очакваното въздействие от реализацията им в съответния географски регион, на национално и европейско ниво.

Оценката на настоящата процедура по ПНИИДИТ се извършва въз основа на критерии, одобрени от Комитета за наблюдение. Методиката и критериите не подлежат на изменение по време на провеждането на оценката. При извършването на оценката се проверява дали Формулярът за кандидатстване и представените документи и декларации отговарят на Условията за кандидатстване и всички заложени в тях критерии, като за всеки критерий се поставя оценката „ДА“, „НЕ“ или „Н/П“ (неприложимо).

В случаи на установени в процеса на оценката нередовности, непълноти и/или несъответствия на проектното предложение, Управляващият орган изпраща на конкретния бенефициент уведомление за тях, като определя срок за отстраняването им, който не може да бъде по-кратък от една седмица. Искането за предоставяне на информация/документи се изпраща чрез Модула за електронни услуги на ИСУН 2020, за което конкретният бенефициент получава съобщение на електронния адрес, посочен при регистрацията на потребителя, подал проектното предложение. Предвид това, промени в профила на кандидата в ИСУН 2020 са невъзможни.

За дата на получаване на искането се счита датата, отбелязана в ИСУН 2020, на която кандидатът е влязъл в профила си, за да провери съдържанието на изпратеното чрез ИСУН 2020 искане. Оценителната комисия може по всяко време да проверява декларираните от кандидата данни, както и да изисква разяснения относно документите, представени съгласно т. 22 „Списък на документите, които се подават на етап кандидатстване“ от Условията за кандидатстване. Допуснатите от кандидата нередовности, непълноти и/или несъответствия могат да доведат до препоръки от страна на Управляващия орган (УО) за отстраняване на установените нередовности, непълноти и/или несъответствия с оглед постигане на съответствие с критериите за оценка.

След оценката на проектното предложение, при положително становище, решението на Ръководителя на УО в качеството му на звено, предоставящо безвъзмездна финансова помощ по Приоритет 1 „Устойчиво развитие на българската научно-изследователска и иновационна екосистема“, Приоритетно направление 4 „Синергия с програми „Хоризонт Европа“ и „Цифрова Европа““ се обективира в договор за предоставяне на безвъзмездна финансова помощ.

**I. Критерии за административно съответствие**

|  |  |  |  |  |  |
| --- | --- | --- | --- | --- | --- |
| ***№*** | ***Критерии:*** | **ДА** | **НЕ** | **Н/П** | **Бележки** |
|  | Формулярът за кандидатстване по двата компонента е подаден по електронен път чрез ИСУН 2020 и е подписан с валиден КЕП от лице, което е официален представляващ на конкретния бенефициент и е вписан като такъв в Регистър БУЛСТАТ за кандидати публични организации за двата компонента или в ТР и регистър на ЮЛНЦ **за кандидати частни организации по Компонент 2** или от упълномощено от него лице.  *В случаите, когато кандидатът се представлява само заедно от няколко физически лица, Формулярът за кандидатстване се подписва от всяко от тях при подаването.* |  |  |  | *Източник на проверка:*  Формуляр за кандидатстване.  Регистър БУЛСТАТ[[1]](#footnote-2)/Търговски регистър и регистър на ЮЛНЦ[[2]](#footnote-3)/,. |
|  | Представен е Документ за упълномощаване/оправомощаване и прикачен в ИСУН 2020 (в случай, че е приложимо и по двата компонента).  *Документът за упълномощаване/оправомощаване не е задължителен, а се изисква само в случай, че проектното предложение е подадено от лице, различно от официалния представител на кандидата.* |  |  |  | *Източник на проверка:*  Формуляр за кандидатстване.  Регистър БУЛСТАТ/Търговски регистър и регистър на ЮЛНЦ/, |
|  | По Компонент 1:  Декларация при кандидатстване Приложение 1, попълнена по образец, подписана с валиден КЕП от лицето/ата, с право да представлява/т Кандидата, и е прикачена в ИСУН 2020 и/или са декларирани обстоятелствата в т. „E-ДЕКЛАРАЦИИ“ на Формуляра на кандидатстване (в зависимост от избрания начин на подаване на проектното предложение).  Декларацията при кандидатстване се попълва и подписва от ВСИЧКИ лица, които са официални представляващи на Конкретния бенефициент (Кандидат).  ИЛИ  По Компонент 2  Декларация при кандидатстване **по Компнент 2 за частни организации** Приложение 2, попълнена по образец, подписана с валиден КЕП от лицето/ата, с право да представлява/т Кандидата, и е прикачена в ИСУН 2020 и/или са декларирани обстоятелствата в т. „E-ДЕКЛАРАЦИИ“ на Формуляра на кандидатстване (в зависимост от избрания начин на подаване на проектното предложение).  Декларацията при кандидатстване се попълва и подписва от ВСИЧКИ лица, които са официални представляващи на Конкретния бенефициент (Кандидат). |  |  |  | *Източник на проверка:*  Формуляр за кандидатстване.  Регистър БУЛСТАТ/Търговски регистър и регистър на ЮЛНЦ/, |
|  | И по двата компонента:  Подписан договор с ЕК и всички приложения към договора по съответната процедура по програма „Цифрова Европа“ са приложени към Формуляра за кандидатстване в ИСУН. |  |  |  | *Източник на проверка*:  Формуляр за кандидатстване: т. Прикачени документи. |
|  | И по двата компонента:  Счетоводна политика, изготвена съгласно приложимите счетоводни стандарти, която да доказва воденето на аналитична счетоводна отчетност и се гарантира отделяне на дейностите и разграничаване на приходите и разходите за стопанската и нестопанската дейност на кандидата и по двата компонента.  От представената счетоводна политика УО следва да се установи воденето на отделна счетоводна аналитичност, както за финансирането по проекта, така и за стопанските и нестопанските дейности на научноизследователска организация. От счетоводната политика трябва да е видна и стойността на прага на същественост за признаване на дълготрайните активи за организацията. е прикачена в ИСУН 2020. |  |  |  | *Източник на проверка:*  Формуляр за кандидатстване. т. Прикачени документи. |

**II. Критерии за допустимост**

|  |  |  |  |  |  |
| --- | --- | --- | --- | --- | --- |
| ***№*** | ***Критерии:*** | **ДА** | **НЕ** | **НП** | **Бележки** |
|  | Кандидатът е допустим бенефициент по настоящата процедура, посочени в Раздел 11. Допустими кандидати от Условията за кандидатстване по настоящата процедура, като отговаря на следните условия:  **I. КОМПОНЕНТ 1:**  **т. I.1.** за проект CitiVerse по процедура DIGITAL-2023-CLOUD-AI-04-DEVELOPCITI по ПЦЕ и за проект DeployEMDS по процедура DIGITAL-2022-CLOUD-AI-03-DS-MOBILITY по ПЦЕ е **Институт „Големи данни в полза на интелигентното общество“ като самостоятелно юридическо лице в структурата на Софийския университет „Св. Климент Охридски“**;  И  **т. I.2. В случай, че** по проекта със сключен договор с Европейската комисия (ЕК) по съответен конкурс по ПЦЕ, участва повече от една научноизследователска организации от България, **Кандидатът е една от тези организации и е подал само едно проектно предложение по настоящата процедура по ПНИИДИТ за приложимите за него дейности и разходи по съответния сключен договор с ЕК по ПЦЕ**.  ИЛИ  **II. КОМПОНЕНТ 2:.**  **т. II.1.** е **Научноизследователски организации** по смисъла на т. 16, буква ee от Рамката за държавна помощ за научни изследвания, развитие и иновации (C(2022) 7388 final) (Рамката), съответно по смисъла на чл. 2, т. 83 от Регламент (ЕС) № 651/2014 за обявяване на някои категории помощи за съвместими с вътрешния пазар в приложение на членове 107 и 108 от Договора, (OJ L 167, 30.6.2023), **регистрирани на територията на България, които са сключили договор с Европейската комисия за финансиране на изпълнението на съответния проект, одобрен от оценителната комисия по съответния конкурс по ПЦЕ.**  **И**  **т. II.2. По проект** със сключен договор с ЕК по съответния конкурс **по ПЦЕ, в който участва повече от една научноизследователска организация от България, Кандидатът е нанучноизследователска организация от България, която подава проектно предложение по настоящата процедура по ПНИИДИТ за приложимите за него дейности и разходи по договора с ЕК по ПЦЕ.** |  |  |  | *Източник за проверка:*  Формуляр за кандидатстване, т. „Данни за кандидата“,  Подписан договор с ЕК по процедура по програма „Цифрова Европа“, с всички приложения.  Служебни проверки, включително в Регистър на висшите училища, Регистър на научноизследователската дейност в Република България по отношение на научноизследователските организации по Компонент 2. |
|  | По компонент 2:.  Кандидатът е получил писмо за подкрепа, издадено от Министерство на иновациите и растежа, в качеството му на отговорна институция за ПНИИДИТ. |  |  |  | *Източник за проверка:*  Извършена служебна проверка в деловодната система на МИР за наличието на издадено писмо за подкрепа на Кандидата за участие в конкурса по ПЦЕ.. |
|  | И по двата компонента:  Кандидатът разполага с необходимите финансови ресурси и механизми за покриване на оперативните разходи и разходите за поддръжка по операциите, включващи инвестиции в инфраструктура или производствени инвестиции, за да се гарантира тяхната финансова устойчивост. |  |  |  | *Източник за проверка:*  Формуляр за кандидатстване, т. „Данни за кандидата“, т. „Допълнителна информация, необходима за оценка на проектното предложение“, поле „Финансов капацитет на кандидата“  Служебни проверки. |
|  | По компонент 2 за частна организация:  Кандидатът – частна организация не попада, под което и да е от условията, изброени в общите критерии за недопустимост на кандидатите от Условията за кандидатстване по настоящата процедура, а именно:  а) са обявени в несъстоятелност;  б) са в производство по несъстоятелност;  в) са в процедура по ликвидация;  г) са сключили извънсъдебно споразумение с кредиторите си по смисъла на чл. 740 от Търговския закон;  д) са преустановили дейността си;  е) се намират в подобно положение, произтичащо от сходна на горепосочените процедури, съгласно законодателството на държавата, в която са установени;  ж) е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301-305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен;  з) са лишени от правото да упражняват определена професия или дейност съгласно законодателството на държавата, в която е извършено деянието;  и) са сключили споразумение с други лица с цел нарушаване на конкуренцията, когато нарушението е установено с акт на компетентен орган;  й) е доказано, че са виновни за неизпълнение на договор за обществена поръчка или на договор за концесия за строителство или за услуга, довело до разваляне или предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;  к) имат задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към Столична община и към общината по седалището на кандидата, или аналогични задължения съгласно законодателството на държавата, в която кандидатът е установен, доказани с влязъл в сила акт на компетентен орган, и не е допуснато разсрочване, отсрочване и обезпечение на задълженията, или размерът на неплатените дължими данъци или социалноосигурителни вноски е повече от 1 на сто от сумата на годишния общ оборот за последната приключена финансова година, или е повече от стойността, посочена в чл. 54, ал. 5 от Закона за обществените поръчки[[3]](#footnote-4);  л) са изпаднали в неизпълнение на разпореждане на Европейската комисия за възстановяване на предоставената им неправомерна и несъвместима държавна помощ;  м) лицата, които представляват кандидата, са правили опит да:  i) повлияят на вземането на решение от страна на УО, свързано с отстраняването, подбора или възлагането, включително чрез предоставяне на невярна или заблуждаваща информация, или  ii) получат информация, която може да им даде неоснователно предимство в процедурата за предоставяне на безвъзмездна финансова помощ;  н) лицата, които представляват кандидата, са осъждани с влязла в сила присъда за:  i) престъпление по чл. 114а – 114т, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;  ii) престъпление, аналогично на тези по горната хипотеза, в друга държава членка или трета страна;  о) за лицата, които представляват кандидата, е налице конфликт на интереси във връзка с процедурата за предоставяне на безвъзмездна финансова помощ, който не може да бъде отстранен;  п) е налице неравнопоставеност в случаите по чл. 44, ал. 5 от ЗОП;  р) е установено, че:  i) са представили документ с невярно съдържание, свързан с удостоверяване липсата на основания за отстраняване или изпълнението на критериите за подбор;  ii) не са предоставили изискваща се информация, свързана с удостоверяване липсата на основания за отстраняване или изпълнението на критериите за подбор. |  |  |  | *Търговски регистър и регистъра на ЮЛНЦ*  *Декларация при кандидатстване по компонент 2 за частни организации (Приложение 2) / Формуляр за кандидатстване, раздел „Е-Декларации“* |
|  | По компонент 2 за частна организация:  Кандидатът не е организация, спрямо която е установено с влязъл в сила административен акт наличието на недължимо платени и/или надплатени суми, както и неправомерно получени и/или неправомерно усвоени средства по проекти, финансирани от предприсъединителните финансови инструменти, оперативните програми, Структурните фондове и Кохезионния фонд на Европейския съюз, европейските земеделски фондове и Европейския фонд за рибарството, Инструмента Шенген и Преходния финансов инструмент, включително от свързаното с тях национално съфинансиране |  |  |  | *Търговски регистър и регистъра на ЮЛНЦ*  *Декларация при кандидатстване по компонент 2 за частни организации (Приложение 2) / Формуляр за кандидатстване, раздел „Е-Декларации“* |
|  | По компонент 2 за частна организация:  Кандидатът – частна организация не попада в обхвата на член 5 л) от Регламент (ЕС) 2022/576 на Съвета от 8 април 2022 година за изменение на Регламент (ЕС) № 833/2014 относно ограничителни мерки с оглед на действията на Русия, дестабилизиращи положението в Украйна. |  |  |  | *Търговски регистър и регистъра на ЮЛНЦ*  *Декларация при кандидатстване по компонент 2 за частни организации (Приложение 2) / Формуляр за кандидатстване, раздел „Е-Декларации“* |
|  | И по двата компонента:  Дейностите по проектното предложение водят до постигането на целите на настоящата процедура, посочени в т.6 от Условията за кандидатстване и съответстват на предвидената подкрепа по приоритетно направление 4 „Синергия с програми Хоризонт Европа и Цифрова Европа“ на програма „Научни изследвания, иновации и дигитализация за интелигентна трансформация“ 2021-2027 г. по отношение на допълващото финансиране по линия на програма „Цифрова Европа“; |  |  |  | *Източник за проверка:*  Формуляр за кандидатстване, т. „Основни данни“, поле „Цел/и на проекта“  т. „План за изпълнение/Дейности по проекта“ |
|  | И по двата компонента:  Проектното предложение включва дейности, които попадат в обхвата на Европейския фонд за регионално развитие (ЕФРР), съгласно чл. 5 „Обхват на подкрепата от ЕФРР“ от Регламент (ЕС) 2021/1058 и се отнасят до някоя от изброените в Регламента видове допустими интервенции (дейности) |  |  |  | *Формуляр за кандидатстване, т. „План за изпълнение/Дейности по проекта“*  *Подписан договор с ЕК по процедура по Програма „Цифрова Европа“, с всички приложения.* |
|  | И по двата компонента:  Дейностите по проектното предложение имат принос към тематичните области на Иновационната стратегия за интелигентна специализация 2021-2027 г. (ИСИС) |  |  |  | *Източник за проверка:*  Формуляр за кандидатстване - т. „Основни данни“, т. „Бюджет“, т. „План за изпълнение/Дейности по проекта“, т. „Допълнителна информация, необходима за оценка на проектното предложение“, поле „Тематични области на ИСИС“ |
|  | И по двата компонента:  Дейностите по проектното предложение ще се изпълняват на територията на Република България и на територията посочена в договора с ЕК по програма „Цифрова Европа“. Част от дейностите може да се изпълняват извън територията на България, включително извън територията на Съюза, при условие че допринасят за целите на процедурата и са в съответствие с териториалния обхват, определен в договора с ЕК по Програма „Цифрова Европа“. |  |  |  | *Източник за проверка:*  Формуляр за кандидатстване - т. „Основни данни“, т. „Бюджет“, т. „План за изпълнение/Дейности по проекта“ |
|  | И по двата компонента:  Дейностите по проектното предложение са в съответствие с хоризонталните принципи, съгласно чл. 9 от Регламент (ЕС) 2021/1060, включително с принципа за „ненанасяне на значителни вреди“ и условията посочени в т. 17 „Хоризонтални политики“ от Условията за кандидатстване |  |  |  | *Източник за проверка:*  Формуляр за кандидатстване - т. „Основни данни“, т. „Бюджет“, т. „План за изпълнение/Дейности по проекта“ т. „Допълнителна информация, необходима за оценка на проектното предложение“, поле „Прилагане на Хоризонтални принципи, включително принципа за „ненанасяне на значителни вреди““ |
|  | И по двата компонента:  Дейностите по проектното предложение не попадат в някоя от категориите недопустими дейности, съгласно т. 13.2 от Условията за кандидатстване:   * Не съответстват на дейностите от одобреното проектно предложение и договора за финансиране по ПЦЕ; * Не са извършени в периода на допустимост, който е от датата на сключване на договора с ЕК по програма „Цифрова Европа“ и до крайния срок за изпълнение на договора по настоящата процедура - датата на представяне на финален отчет, но не по-късно от 31.12.2029 г.; * С цел гарантиране в максимална степен на спазването на принципа за „ненанасяне на значителни вреди“[[4]](#footnote-5), няма да се подкрепят:   i) дейностите и активите, свързани с изкопаеми горива, включително използване надолу по веригата;  ii) дейностите и активите по схемата на ЕС за търговия с емисии;  iii) дейностите и активите, свързани със сметища, инсталации за изгаряне на отпадъци[[5]](#footnote-6) и заводи за механично-биологично третиране[[6]](#footnote-7);  iv) дейностите и активите, при които дългосрочното обезвреждане на отпадъци може да причини вреда на околната среда.   * Дейности, извършени след изтичане на крайния срок за изпълнение на дейностите по проектното предложение, подадено по настоящата процедурата, с изключение на дейността по изготвяне на сертификат за финансово становище; * Дейности, които вече са финансирани от друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма; * Дейности, за които не са заявени разходи в бюджета на проектното предложение * Дейности за закупуване на дълготрайни активи втора употреба; * Дейности за закупуване и/или доставка на ресурси за производство, имащи характер на стоково-материални запаси (суровини, материали, полуобработени компоненти, консумативи за производството, резервни части); * Всички дейности, които не са сред посочените като допустими в настоящите Условия за кандидатстване и по програма „Цифрова Европа“. |  |  |  | *Източник за проверка:*  Формуляр за кандидатстване - т. „Основни данни“, т. „Бюджет“, т. „План за изпълнение/Дейности по проекта“ |
|  | И по двата компонента:  Планираната продължителност за изпълнение на проекта не надвишава заложения срок в месеци, посочен в подписания договор за финансиране с ЕК по ПЦЕ по съответната процедура и е в периода на допустимост на разходите, след датата на сключване на договора с ЕК по програма „Цифрова Европа“ и до крайния срок за изпълнение на договора по настоящата процедура - датата на представяне на финален отчет, но не по-късно от 31.12.2029 г. |  |  |  | *Източник на проверка:*  Формуляр за кандидатстване - т. „Основни данни“, т. „Бюджет“, т. „План за изпълнение/Дейности по проекта“. |
|  | И по двата компонента:  Налице е съответствие на дейностите по проекта с посочените дейности в подписания договор за финансиране с ЕК по ПЦЕ по съответната процедура и са допустими по ПНИИДИТ, съгласно т. 13 от Условията за кандидатстване |  |  |  | *Източник на проверка:*  Формуляр за кандидатстване - т. „Основни данни“, т. „План за изпълнение/Дейности по проекта“. |
| **III.** | **Бюджет и ефективност на разходите:** |  |  |  |  |
|  | И по двата компонента:  Предвидените разходи в бюджета на проекта съответстват на дейностите и категориите разходи, включени в Договора между конкретния бенефициент и ЕК процедура на програма „Цифрова Европа“ и са допустими по ПНИИДИТ, съгласно т. 14 от Условията за кандидатстване. |  |  |  | *Източник за проверка:*  т. „План за изпълнение/Дейности по проекта“, т. „Бюджет“ от Формуляра за кандидатстване  Договор с ЕК по процедура на програма „Цифрова Европа“ с всички приложения. |
|  | И по двата компонента:  Общите допустими разходи по проекта съответстват на стойността на общия договорен бюджет между Конкретния бенефициент и ПЦЕ, съгласно сключения договор по програма „Цифрова Европа“, като размерът на безвъзмездната финансова помощ не надвишава 50% от договорения бюджет по програма „Цифрова Европа“ и не надвишава определения максимален размер на безвъзмездно финансиране по съответния проект на конкретния бенефициент, съгласно т. 9. „Минимален (ако е приложимо) и максимален размер на безвъзмездната финансова помощ за конкретен проект“ от Условията за кандидатстване по настоящата процедура. |  |  |  | *Източник за проверка:*  Формуляр за кандидатстване, т. „Бюджет“  Договор с ЕК за финансиране на 50% от общите допустими разходи на проекта |
|  | И по двата компонента:  Всички допустими разходи са разпределени между съответните категории региони на пропорционална основа – 16,67% за Регион в преход (Югозападен район) и 83,33 % за По-слабо развити региони (Северозападен район, Северен централен район, Североизточен район, Югоизточен район, Южен централен район), |  |  |  | *Източник на проверка*: Формуляр за кандидатстване: т. „Бюджет“. |
|  | И по двата компонента:  Във Формуляра за кандидатстване са посочени приложимите за процедурата индикатори съгласно т. 7 от Условията за кандидатстване, за които са определени целеви стойности. |  |  |  | *Източник за проверка:*  т. „Индикатори“ от Формуляра за кандидатстване*.* |
|  | И по двата компонента:  Кандидатът не е получил финансова помощ със средства от ЕФСУ или чрез други фондове и инструменти на Европейския съюз, както и с други публични средства, различни от тези на кандидата, за същите разходи, за финансирането на които кандидатства по настоящата процедура.  *При несъответствие с посочените изисквания на конкретния бенефициент се дават указания и му се предоставя срок за отстраняване на несъответствието.* |  |  |  | *Формуляр за кандидатстване - т. „Бюджет“, т. „Финансова информация – източници на финансиране“ и Декларации при кандидатстване (Приложение 1) за публични организации по двата компонента или Декларации при кандидатстване по Компонент 2 за частни организации (Приложение 2) / Формуляр за кандидатстване, раздел „Е-Декларации“.*  *Информационна система за управление и наблюдение на средствата от ЕС в България 2020 и други публични източници.* |

1. Справки от Регистър БУЛСТАТ: https://reports.bulstat.bg/bulstat-ireports/report.jsf?x\_rpt=rpt1 [↑](#footnote-ref-2)
2. Считано от 27 юли 2020 г. Търговският регистър и Регистърът на ЮЛНЦ се обединява с Имотния регистър в Единен портал за заявяване на електронни административни услуги (portal.registryagency.bg) [↑](#footnote-ref-3)
3. Към датата на обявяване на процедурата стойността, посочена в чл. 54, ал. 5 от Закона за обществените поръчки, е 50 000 лв. [↑](#footnote-ref-4)
4. Определение и допълнителна информация относно спазване на принципа за „ненанасяне на значителни вреди“ са налични в Приложение 5 към Условията за кандидатстване. [↑](#footnote-ref-5)
5. Това изключение не се прилага за действия по тази мярка в инсталации, предназначени изключително за третиране на опасни отпадъци, които не подлежат на рециклиране, и за съществуващи инсталации, при които действията по тази мярка имат за цел повишаване на енергийната ефективност, улавяне на отработени газове за съхранение или използване или оползотворяване на материали от пепел от изгаряне, при условие че тези действия по тази мярка не водят до увеличаване на капацитета на инсталациите за преработка на отпадъци или до удължаване на жизнения цикъл на инсталациите; доказателства за това се представят за всяка инсталация. [↑](#footnote-ref-6)
6. Това изключение не се прилага за действия по тази мярка в съществуващи заводи за механично биологично третиране, при които действията по тази мярка са предназначени за повишаване на енергийната ефективност или за модернизиране на дейностите по рециклиране на разделени отпадъци за компостиране на биоотпадъци и анаеробно разграждане на биоотпадъци, при условие че тези действия по тази мярка не водят до увеличаване на капацитета на предприятията за преработка на отпадъци или до удължаване на жизнения цикъл на инсталациите; доказателства за това се представят за всяка инсталация [↑](#footnote-ref-7)